stanford-oval/wikipedia huggingface dataset:
Cold
תוכן השיר

תוכן השיר כולל את המחשבות הבוטות של וסט על מערכת היחסים שלו עם הדוגמנית אמבר רוז (אנ'), שהתארסה בזמנו לראפר ויז קאליפה, תוך שהוא שר "only nigga I got respect for is Wiz / And I admit I fell in love with Kim around the same time she fell in love with him". החלק השני של השורה רומז ליחסיו עם קים קרדשיאן ובעלה לשעבר, כריס האמפריז. וסט מתגאה בכך שכריס הוא "בר מזל שג'יי [ג'יי זי] הוציא אותו מהקבוצה", שורה המתייחסת לשיתוף הפעולה התכוף שלו עם ג'יי זי, שהיה הבעלים של ניו ג'רזי נטס, קבוצת ה-NBA בה שיחק האמפריס.
וידאו קליפ

הווידאו קליפ הרשמי של השיר פורסם ב-13 באוגוסט 2012 ובוים על ידי הייפ ויליאמס (אנ'). בקליפ משתתפת אשתו של וסט קים קרדשיאן.
ביקורת

השיר זכה לביקורות חיוביות ממבקרי המוזיקה, שהעניקו לשיר שבחים בעיקר על תוכנו הלירי. טום ברייהאן מ-Stereogum תיאר את השיר כ"ביצוע חזק מאוד, שכולו נחרח קשה על ביט בסגנון שנות ה-90 המאוחרות", וכי הוא "גורם לקניה להיות אישי באופן מפתיע, לפחות במשך כמה שורות, על מערכת היחסים עם קים קרדשיאן". רוב מרקמן מ-MTV הצהיר כי "מבחינה לירית, קניה מספק הופעה לוהטת", וכי "הכל די מסקרן, בהתחשב בכך שקניה נרתע מהתקשורת כבר כמעט שנתיים". אלכס גייל מ-BET טען שהשיר מציג את "קניה וסט חצוף, נכנס בזעם על סאונד סכיזופרני של היט-בוי, המאסטרו מאחורי ההפקה של 'Niggas in Paris'" וכי "הברים של ייזי הם ראויים לזמזום, בלשון המעטה". מגזין DJBooth טען כי "יהירות מתפרצת על גבי השיר, ובכל זאת היא מאוזנת מספיק כדי להישמע כריזמתית". מגזין רולינג סטון כתב כי השיר היה "מפליא באופן מפתיע".
מחלוקת

כש-"Cold" הושמע בבכורה, הוא נקרא "Theraflu". נציג Theraflu פרסם הצהרה ל-TMZ ובה כתב "אנחנו בשום אופן לא תומכים או מאשרים את ההתייחסות או השימוש בתמונה ובדמיון של Theraflu באופן זה", ובעקבות כך, שונה שם השיר. כמו כן, בתגובה לשורה "Tell PETA my mink is draggin' on the floor", מסר ארגון אנשים למען יחס מוסרי לבעלי חיים:
מה שעל הרצפה הוא המוניטין של קניה כגבר ללא אמפתיה לבעלי חיים או לבני אדם. הוא מוזיקאי מעולה, אך נראה כי אין לו חוש אופנתי לעיצוב כלום חוץ מתלבושות של מערות. אנו עדיין מקווים שיום אחד הוא ימצא את ליבו וייצטרף לאייקונים מסוגננים, בהם ראסל סימונס (אנ'), פינק ונטלי פורטמן - שזנחו עורות של בעלי חיים
המקור באנגלית
What's draggin’ on the floor is Kanye's reputation as a man with no empathy for animals or human beings. He's a great musician but doesn’t seem to have the fashion sense to design anything more than caveman costumes. We keep hoping that one day he’ll find his heart and join evolved style icons-- including Russell Simmons, Pink, and Natalie Portman-- who have dropped animal skins
מיקומי שיא

|   ‏‏‏  מצעדים ודירוגים (2012)> מדינה |   ‏‏‏  מצעדים ודירוגים (2012)> מצעד |   ‏‏‏  מצעדים ודירוגים (2012)> מיקום שיא |   ‏‏‏  מצעדים ודירוגים (2012)>  |
| --- | --- | --- | --- |
|  ארצות הברית | בילבורד הוט 100 | 86 |  |
|  ארצות הברית | מצעד שירי ה-R&B\היפ הופ | 69 |  |
|  קנדה | קנדה הוט 100 | 85 |  |
נתוני מכירות

| מדינה | תואר | מכירות |
| --- | --- | --- |
| ארצות הברית (RIAA) | זהב | 500,000 |
כרמי יוסף

| --- | --- |
כרמי יוסף מתל גזר
מדינה: ישראל ישראל
מחוז: המרכז
מועצה אזורית: גזר
גובה ממוצע: ‎222 מטר
תאריך ייסוד: 1984
סוג יישוב: יישוב כפרי אחר
נתוני אוכלוסייה לפי הלמ"ס לסוף 2023
  - אוכלוסייה: 1,769 תושבים
    - מתוכם, תושבי ישראל: 1,708 תושבי ישראל
 מפת מיקום  מפה דינמית   (למפת השפלה מוגדלת) כרמי יוסף(למפת השפלה רגילה) כרמי יוסף(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כרמי יוסף(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כרמי יוסף31°50′52″N 34°55′13″E﻿ / ﻿31.847714843943°N 34.9203442888574°E﻿ / 31.847714843943; 34.9203442888574  heמפת היישובים של מועצה אזורית גזר באדום - כרמי יוסף בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 9 מתוך 10
http://www.karmeyyosef.org
כַּרְמֵי יוֹסֵף הוא יישוב קהילתי בשפלה ממזרח לרחובות ולרמלה, והוא נמנה עם יישובי המועצה האזורית גזר. ממערב לכרמי יוסף נמצא כביש 44, מדרום לו המושב בקוע וכביש 3, מצפון תל גזר ומצפון מזרח המושב כפר בן נון.
היסטוריה

רעיון הקמת היישוב הועלה כבר בשנת 1974 על ידי תושבים מנס ציונה ומרחובות, חלקם חקלאים בעלי שטחי אדמה באזור. המוביל שבהם היה אלי שמעוני (1910–2005) מרחובות שלבסוף יישם את הרעיון. על שמו ושם רעייתו סימה הוצב לוח זיכרון במצפה אלי הנמצא ביישוב. חברי הגרעין המייסד ביקשו תחילה להתיישב בתל גזר, אך לאחר שהובהר שהדבר אינו אפשרי בשל היותו אתר ארכאולוגי, נבחרה הגבעה שמדרום לתל. בדחיפה ורוח גבית של ראש המועצה משה דוקטורי והסוכנות היהודית, ראש המועצה ביקש במהלך התכנון שיוקצו מגרשים ביישוב גם לבני המושבים, אולם הדבר נדחה על ידי רענן וייץ.
ב-28 ביולי 1980 הונחה אבן הפינה "לישוב נוסף במערכת המושבות בארץ ישראל", במעמד נציגי ממשלת ישראל והתאחדות האיכרים, נציגי הסוכנות היהודית וההנהלה הציונית, נציגי עיריית רחובות והמועצה האזורית גזר.
ב-30 במרץ 1983 הונחה אבן הפינה לבתים הראשונים ולבית הציבורי הראשון.
בערב ראש השנה תשמ"ה (1984) נכנסו לגור בביתם בכרמי-יוסף ראשוני המתיישבים, סימה ואלי שמעוני, וגרו בבדידות עד לערב פסח באותה שנה. בשנה הראשונה נכנסו לגור ביישוב כעשרים משפחות.
היישוב

היישוב נקרא על שם יוסף ספיר ובנוסף מסמל שמו גם את מיקומו בין כרמים המצויים באזור. שטחו הבנוי כ-1.5 קמ"ר והוא מבותר לשני חלקים על ידי נחל גזר. מדרום וממזרח גובל היישוב ביער המגינים.
שטח היישוב כ-1,640 דונם ואורך הכבישים הפנימיים כ-13 ק"מ.
הנקודה הגבוהה ביישוב היא בגובה של 261 מטרים מעל פני הים. במקום מגדל מים וכיכר שסביבה מרכז מסחרי קטן, בניין מזכירות היישוב ובו מתנ"ס, מרפאת קופת חולים ו"בית הקהילה" המשמש גם כבית כנסת. ביישוב ישנו מצפור ממנו נשקפים נופי השפלה ומישור החוף הדרומי.
ביישוב פועלים גני ילדים, ותלמידי בתי הספר לומדים במוסדות של המועצה האזורית גזר. במקום סניף של תנועת הנוער "המכבי הצעיר" ופועל בו חוג סיירות של הקרן הקיימת לישראל. בקרבת היישוב נמצאים יקב כרמי יוסף ובית בד.
בשנת 1991 נבחר הרב אליעזר יעקב ברוד לכהן כרב הישוב.
ב-24 ביוני 2015, נרצח דוד בר קפרא בכרם שבבעלותו בסמוך לכרמי יוסף, על ידי שני מחבלים פלסטינים שוהים בלתי חוקיים.
ב-21 ביולי 2022  גבר בן 32 נהרג לאחר שנשאב לבולען שנפער בבריכה בחצר בית פרטי ביישוב.
גלריה

נחל גזר המבתר את היישוב
התצפית על שם אלי שמעוני הממוקמת בסמוך לכיכר
מראה דרומה ממרפסת התצפית. בקדמת התמונה נראית בריכת היישוב
גן משחקים הממוקם בסמוך לסניף "המכבי הצעיר" ומאחוריו קופת חולים כללית ומבנה המזכירות
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  אורי דרומי, הנחישות הכניעה את הביורוקרטים, באתר הארץ, 16 במרץ 2005
1 2  כרמי יוסף, באתר מועצה אזורית גזר
↑  אלון חכמון, ‏הטרגדיה בבריכה בכרמי יוסף: בעלי המקום יובאו מחר להארכת מעצר הבית, באתר מעריב אונליין, 24 ביולי 2022
| --- | --- |
בקרת זהויות :  NLI: 987007588265105171
משה אדרי (קצין צה"ל)

| --- | --- |

אדרי, 2022
 לידה:  3 באפריל 1962 (בן 62) 
 מדינה:  ישראל 
 השכלה:  אוניברסיטת חיפה  אוניברסיטת בר-אילן 
 השתייכות:   צה"ל
 דרגה:   תת-אלוף
 תפקידים בשירות
 מפקד טייסת מכין בבית הספר לטיסה  מפקד היחידה הטקטית לחילוץ מיוחד (669)  מפקד מפקדת כוחות האוויר המיוחדים בחיל האוויר  מפקד בסיס כנף 2.  ראש חטיבת אמצעים מיוחדים במטכ"ל
 תפקידים אזרחיים
 עוזר שר הביטחון להתגוננות וראש אגף אמצעים מיוחדים במשרד הביטחון  ראש הוועדה לאנרגיה אטומית  ראש מנהלת תקומה
 
משה אדרי (נולד ב־3 באפריל 1962) הוא קצין צה"ל במילואים בדרגת תת-אלוף, המכהן כראש הוועדה לאנרגיה אטומית. קודם לכן שימש כעוזר שר הביטחון להתגוננות, כראש אגף אמצעים מיוחדים במשרד הביטחון וכראש מנהלת תקומה האמונה על שיקום יישובי עוטף עזה.
ביוגרפיה

אדרי נולד ב-1962 בנצרת עילית. למד בבית הספר ניר העמק. התגייס לחטיבת גולני, עבר קורס קציני חי"ר ולחם במלחמת לבנון הראשונה. במהלך שירותו כמפקד פלוגה בגולני, בספטמבר 1984 נפצע באורח קשה בתאונת אימונים וידו השמאלית נקטעה. לאחר תקופת שיקום שירת כראש מדור תורת לחימה במפקדת קצין חי"ר וצנחנים ראשי.
הוא עבר לחיל האוויר ומונה לקצין אג"ם ביחידה הטקטית לחילוץ מיוחד (669), ב-1990 מונה לסגן מפקד היחידה תפקיד בו שירת עד 1992. לאחר שסיים לימודי תואר ראשון בלימודי המזרח התיכון ואפריקה באוניברסיטת חיפה מונה למפקד טייסת מכין בבית הספר לטיסה. בתפקידו הבא שירת כראש ענף אימונים במפקדת כוחות האוויר המיוחדים של חיל האוויר.
ביולי 1998 מונה למפקד היחידה הטקטית לחילוץ מיוחד (669) ופיקד עלייה עד 2001. לאחר מכן עמד בראש מפקדת כוחות האוויר המיוחדים. לאחר שסיים לימודי תואר שני במדיניות ציבורית באוניברסיטת בר-אילן, מונה למפקד על בסיס כנף 2. ב-2008 ריכז את פרויקט "דרך ארץ ושמיים" שמטרתו לחזק את הקשר בין צה"ל למערכת החינוך. שירת כראש חטיבת האמצעים המיוחדים באגף המבצעים. ב-2011 השתחרר מצה"ל ושימש במשך כשלוש שנים וחצי כראש מערך בוועדה לאנרגיה אטומית. ביוני 2015 מונה לעוזר שר הביטחון להתגוננות וראש אגף אמצעים מיוחדים במשרד הביטחון. במסגרת תפקידו זה עמד בראש פרויקט "אנשי חיל" למאבק במגפת הקורונה.
ב-1 באוגוסט 2022 החל לכהן כיו"ר הוועדה לאנרגיה אטומית. לאחר מאורעות מתקפת הפתע של חמאס, ב-19 באוקטובר 2023 מונה במקביל לעמוד בראש מנהלת תקומה האמונה על שיקום יישובי עוטף עזה. ב-4 באוגוסט 2024 סיים את תפקידו כראש מנהלת תקומה.
חיים אישיים

נישא למיכל, שאותה הכיר בעת שהייתה פקידה פלוגתית בפלוגה שעליה פיקד, ולהם בן ושתי בנות.
הערות שוליים

1 2 3  יואב לימור, עם יד על הגרעין: היכרות ראשונה עם ראש הוועדה לאנרגיה אטומית משה אדרי, באתר ישראל היום, 3 באוקטובר 2022
↑  אישור מינוי עוזר שר הביטחון להתגוננות, אתר משרד ראש הממשלה, 26 ביוני 2015
↑  איילת גונדר ורוני ווינקלר, ‏כוחות מיוחדים, באתר חיל האוויר הישראלי, אפריל 2003.
1 2 3  ראש הממשלה בנט הודיע על מינויו של תא"ל (במיל׳) משה אדרי לתפקיד יו"ר הוועדה לאנרגיה אטומית, באתר של משרד ראש הממשלה, 29 בדצמבר 2021
↑  חנן גרינברג, סדרת חינוך: צה"ל יסתער השבוע על בתי הספר, באתר ynet, 23 במרץ 2008
↑  ראש הממשלה בנט הודיע על מינויו של תא"ל (במיל׳) משה אדרי לתפקיד יו"ר הוועדה לאנרגיה אטומית, משרד ראש הממשלה, 29 בדצמבר 2021
↑   אמיר אורן, פרשנות || איזנקוט הזדכה על איראן - ומכין את צה"ל למבצעים ממוקדים ומוחצים, באתר הארץ, 17 ביולי 2015
↑  ניר דבורי, ‏האיש שיצא מהצללים כדי לבלום את הנגיף - והצליח איפה שהממשלה נכשלה, באתר ‏מאקו‏, 13 במרץ 2021
↑   יהונתן ליס ורויטרס, לפיד בחילופי ראש הוועדה לאנרגיה אטומית: "'היכולות האחרות' שומרות עלינו בחיים", באתר הארץ, 1 באוגוסט 2022
↑  אמיתי גזית, תוקם מנהלת לשיקום ישובי עוטף עזה; שם האזור ישונה ל"חבל התקומה", באתר כלכליסט, 19 באוקטובר 2023
↑  גד ליאור, איתמר אייכנר, אחרי התנגדות מנכ"ל משרד רה"מ: הוקמה מנהלת לשיקום העוטף בלי אדירי, באתר ynet, 19 באוקטובר 2023
↑  איתמר אייכנר, משה אדרי סיים את תפקידו כראש מינהלת תקומה: "ברגע משבר - נכנסת לתמונה", באתר ynet, 4 באוגוסט 2024
נמרוד ציבולסקי

| --- | --- |
אל"ם נמרוד ציבולסקי מפקד חטיבת האש 282
אל"ם נמרוד ציבולסקי מפקד חטיבת האש 282
 לידה:  21 ביולי 1981 (בן 43)
 מדינה:  ישראל 
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד גדוד 405  ראש ענף קצינים בבסיס בית הספר לתותחנות  סגן מפקד עוצבת עמוד האש  מפקד עוצבת אדירים  מפקד חטיבת האש 282
 פעולות ומבצעים
 האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן    מבצע צוק איתן
 
נמרוד ציבולסקי (נולד ב-21 ביולי 1981) הוא קצין בצה"ל בדרגת אלוף-משנה, אשר מכהן כראש מחלקת מבצעים באגף המבצעים. קודם לכן שימש מפקד חטיבת האש 282 ומפקד עוצבת אדירים.
ביוגרפיה

ציבולסקי התגייס לצה"ל בנובמבר 1999 והשתבץ בחיל התותחנים ביחידת מורן, במהלך מסלול ההכשרה לחם במסגרת האינתיפאדה השנייה.
בסיום קורס הקצינים חזר ליחידת מורן, פיקד על מחלקה והוביל אותה במבצע חומת מגן.
בהמשך שירת כקצין מבצעים וכמפקד קורס הקצינים ביחידה.
בשנת 2004 יצא למלט"ק וסיים כמצטיין המכללה בשנת 2006.
בשנים 2006–2008 שירת כמ"פ ביחידת מיתר (427), במהלכה לחם בגזרת עזה והיה ממקימי חופת האש באוגדת עזה.
בשנים 2008–2009 שימש כקצין אג"ם של יחידה 427 והשתתף במבצע עופרת יצוקה.
בשנת 2009 מונה לסגן מפקד יחידת מורן במהלכה הוביל את היחידה בקליטת אמל"ח חדש והיה סגן מפקד היחידה עד שנת 2011.
בשנים 2011–2012 יצא ללימודי תואר שני באוניברסיטת בן-גוריון.
בין השנים 2012–2013 היה קצין אג"ם במפקדת תותחנים בפיקוד הצפון.
לאחר מכן, בשנים 2013–2014 יצא לקורס פיקוד ומטה.
כאשר סיים את הקורס מונה לקצין אג"ם באגד ארטילרי 214 והשתתף במבצע צוק איתן.
מיד אחרי המבצע מונה למפקד גדוד 405 ופיקד לראשונה על מסגרת מהמערך הקני.
במהלך כהונתו הגדוד זכה במספר הצטיינויות - הצטיינות על פעילות מבצעית באוגדת איו"ש - בחטמ"ר בנימין ואפרים ובפעולת הגדוד במבצע "שמש חורפית" ו"חוט להט".
בסיום תפקידו כמג"ד עבר להיות ראש ענף קצינים במחנה שבטה.
בשנת 2018 מונה לסגן מפקד אגד ארטילרי 215.
בשנת 2019 הועלה לדרגת אל"ם ומונה למפקד עוצבת אדירים.
בנובמבר 2020 מונה למפקד חטיבת האש 282 וכיהן בתפקיד עד 20 ביוני 2023.
ב-6 בספטמבר 2022 פורסם מינויו לתפקיד ראש מחלקת מבצעים באגף המבצעים.
פרטים נוספים

ציבולסקי נשוי לאורה ואב לשלושה, בעל תואר ראשון בהיסטוריה ותואר שני במנהל עסקים.
הערות שוליים

↑   אל"ם נמרוד ציבולסקי נכנס לתפקידו כמפקד עוצבת ״גולן״, באתר צה"ל, 12 בנובמבר 2020
↑   רשימת המפקדים החדשים בצה"ל, באתר צה"ל, 6 בספטמבר 2022
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
איתי מטק

| --- | --- |

אל"ם איתי מטק בטקס מינויו למפקד חטיבת עציון, ספטמבר 2022
 לידה:  22 באוקטובר 1984 (בן 40) כ"ו בתשרי, ה'תשמ"ה ישראל ישראל
 מדינה:  ישראל 
 השכלה:  הקריה האקדמית אונו 
 השתייכות:   צבא הגנה לישראל
 דרגה:    אלוף-משנה
 תפקידים בשירות
  מפקד פלס"ר גולני   מפקד פלגה ביחידת שלדג   מפקד גדוד 12   מפקד בא"ח עוז   מפקד חטיבת עציון
 פעולות ומבצעים
 האינתיפאדה השנייה    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן  מלחמת חרבות ברזל
 
איתי מטק (נולד ב-22 באוקטובר 1984) הוא קצין בצה"ל בדרגת אלוף-משנה המשרת כראש מחלקת תכנון מבצעי בחטיבת המבצעים. קודם לכן שימש מפקד חטיבת עציון, פקד בא"ח עוז ומפקד גדוד 12.
ביוגרפיה

מטק נולד לדורית ודוד מטק, ששימש כמפקד סיירת גולני. גדל ביישוב יובלים. דודו גלעד ליטן בעל עיטור העוז, נהרג במהלך מלחמת יום הכיפורים בקרב על החרמון.
מטק התגייס לצה"ל והתנדב לסיירת מטכ"ל. עבר מסלול הכשרה כלוחם ובסיום קורס קצינים שב לפלס"ר גולני ומונה למפקד צוות. בהמשך שירת כמפקד פלוגה בחטיבת גולני. לאחר מכן מונה למפקד פלס"ר גולני, ושימש בתפקיד בין השנים 2010–2011. בהמשך שירת כמפקד פלגה ביחידת שלדג. לאחר מכן מונה לסגן מפקד גדוד 13.
ביולי 2018 הועלה לדרגת סא"ל ומונה למפקד גדוד 12, והוביל אותו בפעילות מבצעית, באחת מן הפעילויות הרגו הוא וחייליו ארבעה מחבלים בגבול ישראל-רצועת עזה.
בשנת 2020 מונה למפקד בא"ח עוז. ב-14 בספטמבר 2022 הועלה לדרגת אל"ם ומונה למפקד חטיבת עציון. ב-2024 מונה לראש מחלקת תכנון מבצעי בחטיבת המבצעים.
חיים אישיים

נשוי  ואב לארבעה. בעל תואר ראשון במשפטים מהקריה האקדמית אונו.
הערות שוליים

1 2   רשימת המפקדים החדשים בצה"ל, באתר צה"ל, 4 במרץ 2024
↑  ארנון שוורצמן, ‏הקשר המצמרר בין המג"ד לדוד שנפל: "תאריכים שלא אמורים להתלכד", באתר ‏מאקו‏, 28 באפריל 2020
↑  אמיר בוחבוט‏, "מבחן האמת": סיפורה של המשפחה שסיירת גולני זורמת בדמה, באתר וואלה, 11 במאי 2016
↑  ענבר טויזר, "חיוך מלא אור": מאות נענו לקריאה ברשת וליוו למנוחות חייל בודד, באתר ynet, 28 במרץ 2019
↑  גל פרל פינקל, גולני והשריון לא השאירו למחבלים סיכוי, אבל אסור להיכנס לשאננות, באתר זמן ישראל, 11 באוגוסט 2019
↑   אל"ם איתי מטק נכנס לתפקידו כמח"ט עציון, באתר צה"ל, 15 בספטמבר 2022
משה שפירא (רב)

| --- | --- |
הרב משה שפירא
הרב משה שפירא
 לידה:  28 במאי 1935 כ"ה באייר ה'תרצ"ה פתח תקווה, פלשתינה (א"י) 
 פטירה:  7 בינואר 2017 (בגיל 81) י' בטבת ה'תשע"ז ירושלים 
 מקום קבורה:  בית הקברות היהודי בהר הזיתים 
 מדינה:  ישראל 
 השכלה:  ישיבת חברון כנסת ישראל  ישיבת פוניבז' 
 מקום פעילות:  ירושלים, ישראל
 תקופת הפעילות:  ? – 7 בינואר 2017 
 השתייכות:  חרדי, ליטאי
 תחומי עיסוק:  מחשבת ישראל, החזרה בתשובה, ייעוץ
 
הרב משה שפירא (כ"ה באייר ה'תרצ"ה, 28 במאי 1935 - י' בטבת ה'תשע"ז, 7 בינואר 2017) היה הוגה דעות חרדי ליטאי. תחום עיסוקו העיקרי היה מחשבת ישראל. הרב שפירא היה ראש כולל, ראש ישיבת שב שמעתתא, נשיא ישיבת פתחי עולם לחוזרים בתשובה ולימד במוסדות נוספים.
תולדותיו

נולד בפתח תקווה לרחל ולרב יצחק מאיר, אחיינו של הסבא מקלם ומתלמידי רבי נתן צבי פינקל, לימים משגיח בישיבת נחלת דוד. למד בתלמוד תורה בפתח תקווה. בגיל 11 עבר לישיבת אור ישראל לצעירים שם למד אצל הרב יוסף רוזובסקי. לאחר מכן למד בישיבת פוניבז', בין היתר למד בחברותא עם משגיח הישיבה הרב אליהו דסלר. בעצת החזון איש עבר בשנת תשי"ג ללמוד בישיבת חברון. באותה תקופה אף עמד בקשר עם הרב יצחק זאב סולובייצ'יק. בשנת תשי"ח עבר ללמוד אצל רבי יחיאל מיכל פיינשטיין ואצל הרב יצחק הוטנר.
נשא את צפורה, בתו של הרב אהרן ביאלוסטוצקי, ראש כולל אוהל תורה, בעלת דוקטורט בפילוסופיה מהאוניברסיטה העברית ומרצה במדרשת נתיב בינה. התגוררו בשכונת בית וגן בירושלים ונולדו להם חמישה ילדים.
בשנת 2013 הוגש נגד הרב שפירא כתב אישום שבו הואשם בעבירה של שידול לחבלה בכוונה מחמירה. לפי כתב האישום הוא הורה לתלמידיו לתקוף אישה כבת שבעים שבה חשדו כי היא מעורבת ברשת פדופילית ובהטפה לנצרות.
נפטר ממחלת הסרטן במוצאי שבת, ליל עשרה בטבת תשע"ז -7 בינואר 2017 ונטמן למחרת בהר הזיתים.
פעילות תורנית

הרב שפירא היה ראש ישיבת בית בנימין, בסטמפורד, קונטיקט, לצד הרב שמחה שוסטל.
סייע בהקמת ישיבת תפרח וישיבת בית התלמוד. היה מראשוני המורים בישיבת אור שמח בירושלים לחוזרים בתשובה ומעל עשרים שנים לימד שם ביום חמישי בלילה את השיעור בפרשת השבוע שייסד ידידו ר' איקא ישראלי. מפאת הצפיפות הועבר השיעור לבית הכנסת "חניכי הישיבות" בשכונת סנהדריה ולאחר מכן לבית הכנסת "משכן משה" בשכונת רמת שלמה. העביר כשלושים שיעורים בשבוע בענייני מחשבה, תלמוד ועוד.
הרב שפירא עמד בראש כולל אברכים גדול בירושלים, מיסודה של קרן וולפסון (לצדו שימש בתפקיד זה גם תלמידו הרב זבולון שוורצמן). הכולל מכשיר את תלמידיו גם להחזרה בתשובה. הוא מסר שיעורים במוסדות העוסקים בהחזרה בתשובה בחו"ל, בקהילות בצרפת ובישיבת תורת חיים במוסקבה שם גם היה נוהג לערוך את ליל הסדר. מלבד בישיבתו, מסר הרב שפירא שיחות השקפה ומוסר שבועיות גם בישיבות משכן משה, ישיבת באר יצחק ועוד.
בשנת 2001 ייסד את ישיבת "שב שמעתתא" בראשותו. ראשי התיבות של הישיבה מנציחים את בתו (שולמית שפירא) שנפטרה בגיל צעיר. צוות הישיבה מורכב מתלמידיו. בשנת 2010 הקים בעיר העתיקה בירושלים את ישיבת "פתחי עולם" לאקדמאים חוזרים בתשובה. כיום הישיבה שוכנת במרכז ירושלים, ובה כ־60 תלמידים. צוות הישיבה כולל את תלמידיו הוותיקים, בהם הרב אליהו מאיר פייבלזון כראש ישיבה, הרב דן צבי שטיינברגר והרב דוד פרנק.
הרב שפירא היה מעורב בארגוני החזרה בתשובה, בהם ערכים ו"יוזמת אורות". בשנת 2018 יצא לאור קובץ "המאור שבה" ובו הדרכות שנתן לפעילים בתחום זה.
הרב שפירא נמנע בדרך כלל מייעוץ לאנשים, מלבד בחורים שנפלטו ממסגרת הישיבה. על תלמידיו נמנה בעבר הפילוסוף החוזר בתשובה בני לוי.
תורתו

הרב שפירא הושפע מספרי קבלה בכלל, ובפרט כתבי האר"י, הגר"א ותלמידיו, כתבי המהר"ל וספרי חסידות, ובמיוחד הספר מי השילוח של רבי מרדכי יוסף ליינר מאיזביצא וספרי רבי צדוק הכהן מלובלין. בשיעוריו נהג לפרש את דברי חז"ל, תוך קישורם למקומות אחרים בתלמוד ובמדרשים, בספרי הקבלה ובספרי המחשבה.
הרב שפירא נודע בכוח הזיכרון שלו. הוא ציטט בשיעוריו בעל פה קטעים מהתנ"ך, התלמוד וספרים נוספים. שיעוריו נמסרו בעברית ישראלית, בעברית בהגייה אשכנזית, ביידיש ואף באנגלית - לפי השומעים. נהג לחזור על רעיונותיו כמה פעמים במהלך השיעור, כאשר בכל פעם הדגיש וחידד נקודות נוספות בנושא הנידון.
רבים משיעוריו נמסרו כסדרות, שחלקן נמשך לעיתים שנים. כך למשל, סדרת השיעורים על פרקי אבות כללה כארבע מאות שיעורים ונמשכה קרוב לעשרים שנה. הסדרה על התפילה כללה כשישים שיעורים וכמוה גם סדרות בנושאי אמונה, י"ג עיקרים ועוד.
הרב שפירא עסק רבות בהתייחסות ההשקפה היהודית לנושאים אקטואליים. הוא הקדיש שיעורים לאינתיפאדה השנייה, לפיגועים במגדלי התאומים בארצות הברית ולצונאמי הקטלני באוקיינוס ההודי.
הפצת תורתו בציבור

שיעוריו הוקלטו והופצו בציבור החרדי בקלטות וב-MP3. חלק משיעוריו הועברו בשידור חי בעזרת מערכת קול הלשון. מספר שיעורים שבועיים שודרו בחו"ל.
הרב שפירא עצמו לא פרסם בכתב כמעט דבר. כמה מתלמידיו הוציאו לאור ספרים המבוססים על שיעוריו:
אפיקי מים - על המועדים. סדרת ספרים שנכתבה על ידי הרב ראובן שמלצר, ויש בה הסכמה של הרב שפירא המעיד כי: "הדברים שלפנינו נמסרים כפי שהושמעו ובהבנה נכונה".
ממעמקים - על התורה. נכתב על ידי הרב אלכסנדר מנדלבוים, שהרכיב את רעיונותיו של הרב שפירא עם רעיונותיו שלו עצמו, כעדותו בהקדמה לספר.
רעה אמונה - על י"ג העיקרים. נכתב על ידי הרב מנחם שלנגר, ומבוסס בעיקר על סדרת שיעורים שמסר בנושא זה לבעלי תשובה בישיבת אור שמח. הספר עבר את ביקורתו של הרב שפירא, שאף כתב לו הקדמה.
קובץ שיעורי הרב - נכתב על ידי הרב ישראל ברונשטין, בהוצאת ישיבת פתחי עולם. יצאו כרכים על ימים נוראים, פסח, ספירת העומר ומתן תורה.
שיעורי רבינו - על פרשת שבוע ומועדים. נכתב על ידי הרב ישראל ברונשטיין, ובו סיכום דרשות שמסר בימי חמישי בלילה. הספר יצא באישור ועד התלמידים האחראי על פרסום תורתו.
ירח טבת - שיחות על חודש טבת, נכתב באנגלית על יד הרב דניאל בארון. באישור ועד התלמידים האחראי על פרסום תורתו.
רעה דעה - על הלכות דעות לרמב"ם. נכתב על ידי הרב מנחם שלנגר, ומבוסס על סדרת שיעורים בהלכות דעות לרמב"ם.
שובי ונחזה - סדרה בעריכת משה ענתבי, בעברית ובאנגלית (Reflections & Introspection). בסדרה כרכים על גלות וגאולת מצרים; אלול, ראש השנה, יום כפור, סוכות; חנוכה, פורים; שבת, תפילה; ספירת העומר, שבועות; בין המצרים.
נחותי ימא- שיעורים על אגדות רבה בר בר חנה בפרק המוכר את הספינה בבא בתרא. נכתב על ידי הרב יחזקאל הרטמן, בברכת בני רבינו וגדולי תלמידיו. כולל גם קונטרס מועדים ועניינים שונים, מפחתות ערכים ומקורות.
הערות שוליים

↑  אברהם אפרים רוזינג, ימי שנותי, חלק א', עמ' 24
↑  אישום: רב הורה להכות אישה שחשד כי עוסקת בפדופיליה, באתר ישראל היום, 29 במאי 2013
↑  אביעד גליקמן, תיעוד בלעדי: רב אומר לחסידיו לתקוף קשישה בת 72, באתר nana10‏, 18 בפברואר 2014(הקישור אינו פעיל, 26.12.21)
↑  הספד עליו
↑  http://leeba.org.il/8790
| --- | --- |
בקרת זהויות :  NLI: 987007284475605171  ISNI: 0000 0000 5299 3076  LCCN: nr2001021096  VIAF: 34384293   WorldCat (עם VIAF): 34384293
Big data

גידול בסך המידע הדיגיטלי העולמי הנשמר
Big Data ("בִּיג דָּאטָה", לפי החלטת האקדמיה ללשון העברית: נְתוּנֵי עָתֵק) הוא מונח המתייחס למאגר מידע הכולל נתונים מבוזרים, שאינם מאורגנים לפי שיטה כלשהי, שמגיעים ממקורות רבים, בכמויות גדולות, בפורמטים מגוונים, ובאיכויות שונות.
ניתן לאפיין נתוני עתק לפי חמישה מאפיינים (חמשת ה-V-ים):
נפח (volume)
מהירות (velocity)
גיוון (variety)
ערך (Value)
מהימנות (veracity)
האתגר בניהול נתוני עתק הפך תחום זה לעניין מרכזי בטכנולוגיית מידע. מסדי הנתונים היחסיים הקיימים אינם בנויים לאחסון ולניתוח כמויות מידע גדולות שרובן אינן מגיעות באופן מפורמט לפי תבניות אחידות וידועות מראש. העלות הזולה יחסית של אמצעי האחסון, מצד אחד, והכמות הגדולה של מידע המגיע משלל מקורות (אתרי אינטרנט, רשתות חברתיות, מכשירים סלולריים, מצלמות אבטחה, חיישנים ועוד), מצד שני, גורם לכך שמידע נאגר ללא מחיקה, ומאפשר יכולות ניתוח וזיהוי תבניות ומִתְאָמִים, הנדרשות בעולמות תוכן רבים.
ביג דאטה משמש לתיאור היקף מאסיבי של אוסף נתונים מובנה ושאינו מובנה, שגודלו העצום - וקצב עדכונו המהיר, לא היו בנמצא עד לפני זמן קצר.
נדרשות פרדיגמות מתקדמות, השונות מהשיטות המסורתיות, לעיבוד הנתונים וחילוץ המשמעות מהם. האמצעים והתהליכים במערכות הדיגיטליות העדכניות כיום מאפשרים לדלות מידע רלוונטי של נתונים מובנים, מובנים בחלקם או אף לא מובנים. שימוש בכלים וחומרה מחשובית מתאימים לגודל מאגר הנתונים וקצב עדכונו, מאפשרים מיון וסינון הנתונים, ניתוח הנתונים, חילוץ משמעות, זיהוי דפוסים, כדי לקבל תובנות חדשות שלא ניתן היה לרכוש קודם לכן בגלל מגבלות טכנולוגיות של זיכרון ומהירות עיבוד ותקשורת, שהתבטלו למעשה בצל ההתפתחויות הטכנולוגיות בשנים האחרונות. תובנות אלו מיועדות לסייע בידינו ללמוד יותר עלינו ועל העולם בו אנו חיים, ומגדילות מאוד את הפוטנציאל לסייע לחברה לשפר את יעילות ההתנהלות, תוך קבלת החלטות מהירות.
הגדרת המונח

הגדרה מקובלת במחקר של המושג "נתוני עתק" היא זו המנוסחת בערך "big data" במילון אוקספורד: ”נתוני עתק הם גוף נתונים גדול במידה כזו, שעיבודו, ארגונו וניתוחו מעמידים אתגר
מיוחד.” (data of a very large size, typically to the extent that its manipulation and management present significant logistical challenges...)
נהוג לתאר לכל הפחות שלושה היבטים אופייניים של נתוני העתק: נפח (volume), גיוון (variety) ומהירות (velocity). היבט הנפח מתייחס לעובדה שכפי שניתן להבין, מדובר בכמות עצומה של נתונים, העולה על יכולת התפיסה האנושית. גיוון מתייחס לעובדה שהנתונים נאספים ממקורות שונים והם אינם אחידים. מאפיין המהירות נובע מהיבט עקרוני של מידע דיגיטלי המצטבר בקצב גבוה מאוד.